Kalvas

Kalvas () – miestas pietų Vokietijoje, Badeno-Viurtembergo žemėje. Įsikūręs Švarcvalde, apie 18 km į pietus nuo Pforcheimo, 33 km į vakarus nuo Štutgarto. Praeina federaliniai keliai nr. 295, 296 ir 463, sustoja „Nagoldtalbahn“ traukiniai. 2017 m. duomenimis, gyveno 23,5 tūkst.gyventojų. Miestas užima 59,88 kv. km teritoriją, išsidėstęs 330–630 m aukštyje virš jūros lygio, jo senamiestis yra Nagoldo upės slėnyje, naujesni kvartalai iškilę kalvų šlaituose.
miniatiūra|220px|left|Tiltas, prie kurio mėgdavo žvejoti H. Hesė (ant tilto jam pastatyta skulptūra)
miniatiūra|220px|left|H. Hesės muziejus 
miniatiūra|220px|left|Miesto apylinkės

Garsėja kaip Nobelio premijos laureato, rašytojo Hermano Hesės (1877–1962) gimtinė, įkurtas memorialinis muziejus. Yra XI a. benediktinų Hirsau vienuolynas.

 Istorija 

Pirmą kartą metraščiuose paminėtas 1037 m. XI a. miestas plėtėsi aplink seniau pastatytą Kalvo grafų pilį. Viduramžiais buvo svarbus prekybos miestas, ypač audinių ir odos prekyboje. 1345 m. Kalvas tapo Viurtembergo dalimi. Nuo XVI a. buvo Viurtembergo kunigaikščių vasaros rezidencija. XVIII a. mieste suklestėjo medienos prekyba, sielių plukdymas Nagoldo upe.

Per Antrąjį pasaulinį karą Kalve buvo įsikūręs koncentracijos stovyklos Natzweiler-Struthof padalinys. Jame buvo išnaudojamos kalinės žydės, dirbusios prie lėktuvų dalių surinkimo.Concentration Camp Listing

 Miestų partnerystė 

 Vaida, Vokietija (Weida)
 Lačesas, Italija (Laces)

 Šaltiniai 

 Nuorodos 

 Oficiali svetainė 

Kategorija:Badeno-Viurtembergo miestai